MUNICIPIUL  CRAIOVA
CONSILIUL LOCAL AL MUNICIPIULUI CRAIOVA
              
        HOTĂRÂREA NR. 330 

privind prelungirea duratei contractelor de închiriere nr. 19 R, 20 R şi 21R/2010, având ca obiect terenurile aparţinând domeniului privat al municipiului Craiova, pe care sunt amplasate  construcţii provizorii, cu destinaţia de garaj

Consiliul Local al Municipiului Craiova, întrunit în şedinţa ordinară din data de 25.08.2011;

Având în vedere raportul nr.119299/2011 întocmit de Direcţia Economico - Financiară, prin care se propune prelungirea duratei contractelor de închiriere nr. 19 R, 20 R şi 21R/2010, având ca obiect terenurile aparţinând domeniului privat al municipiului Craiova, pe care sunt amplasate  construcţii provizorii, cu destinaţia de garaj şi rapoartele comisiilor de specialitate ale Consiliului Local al Municipiului Craiova nr.129, 131, 132, 133 şi 134/2011; 


În conformitate cu prevederile art.136 alin.1 şi art.141 din Ordonanţa Guvernului nr. 92/2003 privind Codul de procedură fiscală, republicată şi modificată prin  Ordonanţa  de Urgenţă a Guvernului nr. 19/2008 şi Legii nr. 273/2006 privind finanţele publice locale, modificată şi completată;

În temeiul art. 36 alin.2  lit. c coroborat cu alin.5 lit. b, art. 45 alin.3, art. 123 şi art.61 alin.2 din Legea nr. 215/2001, republicată, privind administraţia publică locală;

                                      HOTĂRĂŞTE:

Art.1. Se aprobă prelungirea, pe o perioadă de 5 ani, respectiv până la data de 01.07.2016, a duratei contractelor de închiriere nr. 19 R, 20 R şi 21R/2010, având ca obiect terenuri aparţinând domeniului privat al municipiului Craiova, pe care sunt amplasate construcţii provizorii, cu destinaţia de garaj, identificate conform anexei care face parte integrantă din prezenta hotărâre.
Art.2.  În situaţia în care terenurile prevăzute la art.1  din prezenta hotărâre fac obiectul unei hotărâri judecătoreşti de restituire, contractele respective  încetează de drept.
Art.3. Preţul închirierii terenurilor prevăzute la art.1, pentru anul 2011, se stabileste conform Hotărârii Consiliului Local al Municipiului Craiova nr.428/2010, republicată, respectiv 1,5 lei/mp/lună, urmând a fi actualizat anual conform hotărârilor adoptate de Consiliul Local al Municipiului Craiova. 

Art.4. Pe data prezentei hotărâri, se modifică în mod corespunzător Hotărârea Consiliului Local al Municipiului Craiova nr.153/2010.
Art.5.  Se împuterniceşte Primarul Municipiului Craiova să semneze actele adiţionale la contractele de închiriere  prevăzute la art. 1, în formă modificată.
Art.6. Primarul Municipiului Craiova, prin aparatul de specialitate: Serviciul  Administraţie Publică Locală, Direcţia Economico – Financiară şi Direcţia Impozite şi Taxe vor aduce la îndeplinire prevederile prezentei hotărâri.

	PREŞEDINTE DE ŞEDINŢĂ,
	           CONTRASEMNEAZĂ,

	
	       SECRETAR,

	 Constantin RĂDUCĂNOIU


	         Nicoleta MIULESCU


                                                                 Anexa la Hotărârea nr. 330/2011
	Nr. crt.


	Titular

 contract
	Nr.

Contract închiriere
	Zonă 

Amplasament
	Supr.

teren 

m.p.
	H.C.L.
	Perioada

pt. care se 

prelungeşte

	1
	Toma 

Vasile
	19R

01/05/2010
	Str.Calea Bucureşti

(lângă bl.B4)
	21,0
	153

2010
	01.07.2011

01.07.2016

	2
	Marinescu

Gelu 
	20R

01/05/2010
	Principatele Unite

Zona Bl.12 – 14
	17,36
	153

2010
	01.07.2011

01.07.2016

	3
	Macarovici

Emilia
	21R

01/05/2010
	Principatele Unite

Zona Bl.12-14
	19,04
	153

2010
	01.07.2011

01.07.2016


PREŞEDINTE DE ŞEDINŢĂ,
Constantin RĂDUCĂNOIU

